**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2014. gada \_\_.\_\_\_\_\_\_ |
|  |  |  |

.§

**Informatīvais ziņojums**

**“Par pasākumiem, kas tiks finansēti no Kopējās lauksaimniecības politikas un Kopējās zivsaimniecības politikas īstenošanas instrumentiem”**

1. Pieņemt zināšanai zemkopības ministra iesniegto informatīvo ziņojumu.

2. Ņemot vērā informatīvajā ziņojumā sniegto informāciju, pagarināt Ministru kabineta 2013.gada 2.jūlija sēdes protokollēmuma (prot. Nr.37 44.§) „Informatīvais ziņojums „Par pasākumiem, kas tiks finansēti no Eiropas lauksaimniecības fonda lauku attīstībai un Eiropas Jūrlietu un zivsaimniecības fonda”” 2.2.apakšpunktā dotā uzdevuma izpildes termiņu līdz 2014.gada 15.novembrim.

3. Zemkopības ministrijai nodrošināt, ka Eiropas Lauksaimniecības fondā lauku attīstībai un Eiropas Jūrlietu un zivsaimniecības fondā virssaistības nepārsniedz piecus procentus no Eiropas Lauksaimniecības fonda lauku attīstībai un Eiropas Jūrlietu un zivsaimniecības fonda plānotā sabiedriskā finansējuma.

4. Atļaut Zemkopības ministrijai uzņemties valsts budžeta ilgtermiņa saistības Eiropas Lauksaimniecības fonda lauku attīstībai līdzfinansētajai Latvijas Lauku attīstības programmai 2014.–2020.gadam atbilstoši informatīvā ziņojuma 1.pielikumam, kā arī daļējam pārejas posma valsts atbalstam no Eiropas Lauksaimniecības garantiju fonda šādā apmērā:

4.1. 2015.gadā – 50 961 791 *euro*;

4.2. 2016.gadā – 26 240 655 *euro*;

4.3. 2017.gadā – 1 572 267 *euro*.

5. Zemkopības ministrijai, atbilstoši šā protokola 4.punktam, sagatavot nepieciešamā finansējuma pieprasījumu saskaņā ar ikgadējā valsts budžeta plānošanas procesu vai normatīvajos aktos noteiktajā kārtībā pieprasīt finansējuma pārdali no 74.resora "Gadskārtējā valsts budžeta izpildes procesā pārdalāmais finansējums" programmas 80.00.00. "Nesadalītais finansējums Eiropas Savienības politiku instrumentiem un pārējai ārvalstu finanšu palīdzībai".

6. Zemkopības ministrijai turpināt veikt uzraudzību par Latvijas lauksaimniecības un lauku teritorijas konkurētspēju un attīstību, izvērtējot Kopējās lauksaimniecības politikas pieejamo finansējumu, un līdz 2016.gada budžeta izskatīšanai ministru kabinetā, bet ne vēlāk kā līdz 2015.gada 15.septembrim noteiktajā kārtībā iesniegt Ministru kabinetā informatīvo ziņojumu lauksaimniecības nozares konkurētspēju un par nepieciešamo pārejas posma valsts atbalsta finansējumu 2016.gadam un turpmākajiem gadiem.

7. Finanšu ministrijai nodrošināt šā protokola 4.punktā minētā finansējuma iekļaušanu likumprojektā "Par vidēja termiņa budžeta ietvaru 2015., 2016. un 2017.gadam" un likumprojektā "Par valsts budžetu 2015.gadam".

Ministru prezidente L.Straujuma

Valsts kancelejas direktore E.Dreimane

Zemkopības ministra p.i. –

 aizsardzības ministrs R.Vējonis

12.09.2014. 8:41

321

Daina Siliņa

67878728, Daina.Silina@zm.gov.lv